《守岁，分乐字，赋得岁熟鸦声乐》
清代·孙元衡

慰湣对穷海，忧来自求索。招摇指东陆，岁事蛇赴壑。

人定一鸦啼，佔兆丰登乐。三岁迫骄阳，以我禦穷薄。

物情相慰藉，先声良不恶。气候微足徵，天意欣所托。

拙宦如老农，关心但耕凿。雷电司冬令，草木鲜零落。

好雨过林皋，众星灿寥廓。嘿焉念故巢，拂衣谁与作。

作者简介：安徽桐城人，字湘南。贡生。官至东昌知府。有《赤嵌集》，乃康熙四十四年任台湾同知后所作，记土风物产。